Rygte: Dårligt salg af HomePod får Apple til at overveje HomePod Mini

HomePod er Apples første højttaler i mange år – og firmaet havde tydeligvis store forventninger til den, da den blev lanceret sidste år på WWDC i San Fransisco. Efterfølgende har det dog vist sig, at HomePod ikke leverer helt som Apple havde håbet – faktisk ser det ud til, at der kun vil blive solgt imellem 2 og 2,5 millioner højttalere i år.

Overvejer ny model

Ifølge Ifølge Ming-Chi Kuo fra KGI Securities, der er et veritabelt springvand af Apple rygter (der meget ofte holder stik), så er Apple nu begyndt at overveje muligheden for at bygge en “lillebror” til HomePod. Altså en mindre udgave, der dog har samme software men en “mindre” lyd og – måske vigtigst – en mindre pris. Ifølge Kuo er planerne dog ikke så langt, at den egentlige udvikling er begyndt.

Forkerte tal?

Apple er notorisk hemmelighedsfulde omkring det meste – deriblandt salgstal for især de “mindre” produktgrupper, hvortil HomePod hører. Derfor er det i bedste fald et gæt, at HomePod ikke sælger godt – og hvor Kuos tal kommer fra, vides ikke. Tidligere har andre gættet på salgstal for HomePod – blandt andet, at der kun sælges 10 HomePods pr. salgssted pr. dag. Det er dog et gæt der ikke på nogen er kvalificeret, og det kan fint være, at Apple faktisk sælger mange flere HomePods.

Det betyder dog ikke, at firmaet ikke arbejder på flere udgaver af højttaleren i forskellige størrelser. Det ville give udmærket mening og være i tråd med konkurrenternes smart højttaler linier.

Rygte: Dårligt salg af HomePod får Apple til at overveje HomePod Mini