Rygte: Ny Apple HomePod får stor OLED-skærm

Ifølge en ny rapport fra det koreanske medie SE Daily vil Apples kommende tredje generation af HomePod få en 6,7-tommer OLED-skærm.

Selvom tidligere spekulationer pegede på en lancering i 2024, peger den efterhånden kendte analytiker Ming-Chi Kuo nu på, at produktet først vil blive lanceret efter WWDC 2025, altså sandsynligvis i tredje kvartal 2025.

Rygterne om en HomePod med skærm har efterhånden floreret i noget tid, dermed ser Apple ud til at øge sit fokus på smart home-produkter med visuelle brugerflader. For ikke så længe siden dukkede der desuden også et rygte op, hvor Apple efter sigende vil producere et fjernsyn med indbygget Apple TV. Læs mere om dette her.

Hvorvidt en HomePod med en OLED-skærm bliver en realitet må tiden vise.

Læs også: Rygte: Apple arbejder på MacBooks med 5G

Rygte: Ny Apple HomePod får stor OLED-skærm